Id-Direttiva tal-Kummissjoni
tad-29 ta’ April 1981
li tistabbilixxi l-metodu ta’ analiżi tal-Komunità għall-kontroll uffiċjali tal-vinyl chloride rilaxxat minn materjali u oġġetti f’oġġetti ta’ l-ikel
(81/432/KEE)
IL-KUMMISSJONI TAL-KOMUNITAJIET EWROPEJ,
Wara li ikkunsidrat it-Trattat li jistabbilixxi il-Komunità Ekonomika Ewropea,
Wara li ikkunsidrat d-Direttiva tal-Kunsill 78/142/KEE tat-30 ta’ Jannar 1978 dwar l-approssimazzjoni tal-liġijiet ta’ l-Istati Membri fuq materjali u oġġetti li jkun fihom monomer tal-vinyl chloride u li huma maħsuba biex jiġu f’kuntatt ma’ l-oġġetti ta’ l-ikel [1], u partikolarment l-Artikolu 3 taghħa,
Billi l-Artikolu 2 tad-Direttiva 78/142/KEE tistabbilixxi li l-materjali u l-oġġetti m’għandhomx igħaddu fl-oġġetti ta’ l-ikel li huma, jew li nġabu f’kuntatt ma’ tali materjali u oġġetti kwalunkwe vinyl chloride li jista’ jinstab permezz ta’ xi metodu li għandu limitu ta’ skoperta ta’ 0·01 mg/kg, u l-Artikolu 3 li dan il-limitu għandu jkun ikkontrollat minn metodu ta’ analiżi tal-Komunità;
Billi, fuq il-bażi ta’ serje ta’ provi kollaborativi bejn laboratorji, il-metodu deskritt fl-Anness wera li huwa suffiċjentement preċiż u reproduċibbli biex jiġi adottat bħala metodu tal-Komunità;
Billi l-miżuri li għalihom tipprovdi din id-Direttiva huma skond l-opinjoni tal-Kumitat Permanenti dwar l-Oġġetti ta’ l-Ikel,
ADOTTAT DIN ID-DIRETTIVA:
Artikolu 1
L-analiżi neċessarja għall-kontroll uffiċjali ta’ vinyl chloride rilaxxat minn materjali u oġġetti fl-oġġetti ta’ l-ikel għandu jsir skond il-metodu deskritt fl-Anness ta’ hawnhekk.
Artikolu 2
L-Istati Membri għandhom iġibu fis-seħħ il-liġijiet, r-regolamenti u d-disposizzjonijiet amministrativi neċessarji biex ikunu konformi ma’ din id-Direttiva mhux aktar tard mill-1 ta’ Ottubru 1982. Għandhom jinfurmaw lill-Kummissjoni minnufih.
Artikolu 3
Din id-Direttiva hija indirizzata lill-Istati Membri.
Magħmula fi Brussel, fid-29 ta’ April 1981.